Il-ministri tal-UE qablu dwar lista komuni ta' pajjiżi u territorji li ma jikkooperawx sabiex titrażżan l-eżistenza tar-rifuġji tat-taxxa. Tmien ġurisdizzjonijiet tneħħew mil-lista tal-UE ta' ġurisdizzjonijiet li ma jikkooperawx għal finijiet ta' taxxa, wara impenji meħuda f'livell politiku għoli li jirrimedjaw għat-tħassib tal-UE. Barbados, l-Emirati Għarab Magħquda, Grenada, ir-Repubblika tal-Korea, ir-Reġjun Amministrattiv Speċjali tal-Macao, il-Mongolja, il-Panama u t-Tuneżija huma mressqa għal kategorija separata ta' ġurisdizzjonijiet soġġetti għal monitoraġġ mill-qrib Fit-23 ta' Jannar 2018, il-Kunsill qabel li t-tneħħija mil-lista kienet ġustifikata fid-dawl ta' valutazzjoni esperta tal-impenji meħuda minn dawn il-ġurisdizzjonijiet biex jindirizzaw nuqqasijiet identifikati mill-UE. F'kull każ, l-impenji kienu sostnuti minn ittri ffirmati f'livell politiku għoli. "Il-proċess tagħna tal-elenkar diġà qed juri kemm hu siewi ", qal Vladislav Goranov, ministru għall-finanzi tal-Bulgarija, li bħalissa għandha l-presidenza tal-Kunsill. "Ġurisdizzjonijiet madwar id-dinja ħadmu qatigħ biex jintrabtu li jirriformaw il-politika tagħhom fir-rigward tat-tassazzjoni . L-għan tagħna huwa li nippromwovu l-governanza tajba tat-taxxa globalment." Id-deċiżjoni tħalli 9 ġurisdizzjonijiet fuq il-lista ta' ġurisdizzjonijiet li ma jikkooperawx mis-17 li tħabbru fil-bidu fil-5 ta' Diċembru 2017. Dawn huma l-Bahrain, Guam, il-Gżejjer Marshall, in-Namibja, Palau, Saint Lucia, Samoa, is-Samoa Amerikana u Trinidad u Tobago. Il-lista fiha wkoll rakkomandazzjonijiet dwar il-passi li jridu jittieħdu għat-tneħħija mil-lista. Il-lista tal-UE hi maħsuba biex fit-tassazzjoni madwar id-dinja u tkabbar kemm jista' jkun l-isforzi għall- prevenzjoni tal-evitar , il-frodi u l-evażjoni tat-taxxa. Kienet tħejjiet matul l-2017, parallelament mal-forum globali tal-OECD dwar it-trasparenza u l-iskambju ta' informazzjoni għal finijiet ta' taxxa. Waqt li l-lista trid tiġi riveduta mill-inqas darba fis-sena , il-grupp ta' ħidma responsabbli għat-tħejjija tagħha (il-"grupp dwar il-kodiċi tal-kondotta") jista' jirrakkomanda aġġornament fi kwalunkwe mument. Il-ġurisdizzjonijiet li għadhom fuq il-lista huma mħeġġa bil-qawwa biex jagħmlu t-tibdil mitlub minnhom. Il-leġislazzjoni, il-politiki u l-prattiki amministrattivi tagħhom dwar it-taxxa jirriżultaw jew jistgħu jirriżultaw f' telf ta' dħul għall-istati membri tal-UE. Sakemm isir dan it-tibdil, l-UE u l-istati membri jistgħu japplikaw miżuri difensivi Id-deċiżjoni tal-lum ittieħdet mingħajr diskussjoni f'laqgħa tal-Kunsill Affarijiet Ekonomiċi u Finanzjarji, permezz ta' emenda għall-konklużjonijiet tiegħu ta' Diċembru. It-8 ġurisdizzjonijiet huma mressqa mill-anness I tal-konklużjonijiet (ġurisdizzjonijiet li ma jikkooperawx) għall-anness II (kooperazzjoni fir-rigward ta' impenji meħuda). Nota ta' Jannar 2018 dwar il-lista tal-UE ta' ġurisdizzjonijiet li ma jikkooperawx Konklużjonijiet tal-Kunsill ta' Diċembru 2017 dwar il-lista tal-UE ta' ġurisdizzjonijiet li ma jikkooperawx Ara l-paġna tal-laqgħa